Այս կառույցի հսկայական չափերը դժվար է նկարագրել, քանի դեռ մարդ իր աչքով չի տեսել։ Բայց պատմությունն իմանալուն պես դրա վեհաշուք ծավալն աստիճանաբար սկսում է իմաստավորվել։ Ցեղասպանությունից հետո հայերը կարողացան անկախ պետություն հիմնել, որն ապա ենթարկվեց թուրքական բանակի հարվածներին։ Օսմանյան Թուրքիան նպատակ էր դրել վերջնականապես ջախջախելու այն, ինչ դեռ մնացել էր Հայաստանից, սակայն հայերը կարողացան հավաքել սեփական ուժերի բեկորներն ու Սարդարապատի դաշտում, թերզինված ու թերհամալրված, կենաց-մահու կռիվ տալ թուրքական բանակի դեմ ու հաղթել։ Սարդարապատի ճակատամարտում հայոց հաղթանակը ոչ միայն ապշեցուցիչ էր, այլ նաեւ Հայաստանի՝ մինչ օրս գոյության երաշխիքը: